Han ga ut en rekke viktige vitenskapelige bidrag til runeforskningen. Særlig viktig er hans doktorgradsarbeid om runene på Tunesteinen, tolkningen av Rökinnskriften og boka om Eggjasteinen. I tillegg skrev han en stor mengde mindre arbeider. Grønvik arbeidet fra 1946 ved Universitetet i Oslo, med undervisning innenfor en rekke emner relatert til tysk og germansk språkvitenskap. Grønvik bodde hele livet på Kjelsås i Oslo, han var gift med Inger Gaute-Knudsen, og hadde fire barn.